Ինչպես «Արմենպրես»-ին տեղեկացրին ՀՀ պաշտպանության նախարարության տեղեկատվության և հասարակայնության հետ կապերի վարչությունից, ՀՀ ԶՈՒ ԳՇ պետը պատասխանել է նաև ԶԼՄ ներկայացուցիչներին հետաքրքրող հարցերին, անդրադարձել սահմանային իրական օպերատիվ իրավիճակին՝ ընդգծելով, որ չնայած վերջին օրերին հայ-ադրբեջանական պետական սահմանի հյուսիսարևելյան հատվածում հաճախակիացել են Ադրբեջանի զինված ուժերի կողմից հայկական բնակավայրերի ուղղությամբ գնդակոծման դեպքերը, սակայն հայկական զինուժը ցանկացած դեպքում պատասխան կրակով ճնշում է հակառակորդի կրակակետերը՝ ամբողջությամբ վերահսկելով իրավիճակը և զերծ մնալով հակառակորդի բնակավայրերի և խաղաղ բնակչության ուղղությամբ կրակ արձակելուց։ Գեներալ-մայոր Արտակ Դավթյանը նաև հավաստիացրել է, որ պետական սահմանի նախիջևանյան ուղղությամբ ևս անհանգստացնող իրավիճակ չկա, լարվածություն չի ակնկալվում։